สวัสดีค่ะ อยากสอบถามการฉีดยาแบบ1ดือน ปกติฉีดแบบ1เดือนค่ะ เมื่อเดือน มิย.ประจำเดือนมาก่อนที่จะมีนัดฉีดยาคุม จึงได้ไปฉีดยาคุมก่อนกำหนด ฉีดวันที่26 มิ.ย 63 แล้วเดือน ก.ค. ประจำเดือนก็มาก่อนอีกค่ะ ปจด มาวันที่9-13ก.ค.รอบเดือนสั้นขึ้น อย่างนี้ควรฉีดยาคุมตามนัด24 ก.ค.หรืออย่างไรดีค่ะ
สวัสดีค่ะ การใช้ยาคุมแบบฉีดคุมกำเนิดทุก 1 เดือนนั้นเป็นการคุมกำเนิดที่มีประสิทธิภาพสูงมากค่ะ สำคัญคือการไปฉีดยาให้ตรงตามแพทย์นัด ระหว่างใช้ยาอาจมีผลข้างเคียงที่พบได้เช่นเลือดออกกระปริดกระปรอยทางช่องคลอดในระหว่างรอบเดือน หรืออาจทำให้ประจำเดือนมาไม่สม่ำเสมอจนถึงไม่มาได้ดังนั้นจากเหตุการณ์ที่กล่าวมา อาจจะไม่ต้องยึดตามเลือดประจำเดือนค่ะ แนะนำการไปฉีดตามวันที่แพทย์นัด ก็คือ 1 เดือนนับจากเข็มแรก การฉีดยาคุมไม่จำเป็นต้องฉีดตอนมีประจำเดือน แต่ถ้าฉีดตอนที่ไม่ใช่ประจำเดือน 5 วันแรก ควรรอให้ครบ 7 วันก่อนค่อยมีเพศสัมพันธ์ไม่ป้องกัน แต่หากเป็นการฉีดยาคุมต่อเข็มแบบตรงวันนัด อาจจะไม่จำเป็นต้องรอให้ครบ 7 วันค่ะ